CELEX: E2018J0007
Language: da
Date: 2019-08-01 00:00:00
Title: Domstolens dom af 1. august 2019 i sag E-7/18 Fosen-Linjen AS, støttet af Næringslivets Hovedorganisasjon mod AtB AS (Offentligt udbud — direktiv 89/665/EØF — krav om erstatning for tabt fortjeneste — overtrædelsens grovhed — ækvivalens- og effektivitetsprincippet)2019/C 378/07

7.11.2019   
            
            
               DA
            
            
               Den Europæiske Unions Tidende
            
            
               C 378/8
            
         
      Domstolens dom
      af 1. august 2019
      i sag E-7/18
      Fosen-Linjen AS, støttet af Næringslivets Hovedorganisasjon
      mod
      AtB AS
      
         (Offentligt udbud — direktiv 89/665/EØF — krav om erstatning for tabt fortjeneste — overtrædelsens grovhed — ækvivalens- og effektivitetsprincippet)
      
      (2019/C 378/07)
      I sag E-7/18, Fosen-Linjen, støttet af Næringslivets Hovedorganisasjon mod AtB AS, hvori Norges Højesteret har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, og navnlig direktivets artikel 2, stk. 1, litra c), har domstolen, sammensat af præsidenten Páll Hreinsson (refererende dommer) og dommerne Bernd Hammermann og Ola Mestad (ad hoc-dommer), afsagt dom den 1. august 2019. Domskonklusionen lyder således:
      Artikel 2, stk. 1, litra c), i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter kræver ikke, at en tilsidesættelse af reglerne om offentlige kontrakter i sig selv er tilstrækkelig til at tilkende erstatning for tab af fortjeneste til fordel for personer, der har lidt et tab som følge af tilsidesættelsen.